./data/phi0426/phi001/phi0426.phi001.perseus-lat1.xml
Anonymous
Hac re cognita Caesar celeriter de navibus imperat omnis egredi atque in litore armatos reliquos ad-venientis milites exspectare  Itaque sine mora navibus eis in portum receptis et advectis militum equitumque copiis rursus ad oppidum Rnspinam redit atque ibi castris constitutis ipse eum cohortibus expeditis XXX frumentatum est profectus  Ex eo est cognitum Caesaris consilium, illum cum classe navibus onerariis quae deerrassent subsidio ire clam hostibus voluisse, ne casu imprudentes suae naves in classem adversariorum inciderent, neque eam remeos voluisse scire qui in praesidiis relicti sui milites fuissent, ne hi propter suorum paucitatem et hostium multitudinem metu deficerent